Kollox jinsab lest għall-Karnival ta’ Rio De Janiero fil-Brażil bl-awtoritajiet qed jistennew aktar minn tliet miljun persuna.  L-Awtoritajiet qed jgħidu li l-aktar li jinkwetahom huma l-parties li jsiru fit-triq u mhux il-parati kbar mifruxa fit-toroq ewlenin minħabba li jista’ jinqala l-inkwiet. Il-mużika Samba li timla l-ispazji kollha ħafna drabi tkun akkumpanjata minn nies li jitilfu xi ftit il-kontroll minħabba x-xorb, huwa dan l-joħloq tħassib għall-membri tas-siġurtà. Għal din is-sena l-pulizija qed tippjana li tistabbilixxi rotot apposta biex jekk jinqala l-inkwiet in-nies ikunu jistgħu jgħaddu minnhom. Anke l-faċilitajiet biex in-nies jinqdew fil-bonnijiet naturali tagħhom żdiedu b’aktar minn 10 fil-mija biex ikun evitat li l-Belt titħammeġ mingħajr bżonn. Storja: Tony Dimech